**Ysgoloriaeth MPhil/PhD: MOSTYN Digidol**

Ysgol y Celfyddydau Creadigol

Prifysgol Glyndŵr Wrecsam

MOSTYN Wales Cymru

**Cynorthwy-ydd Dysgu Graddedig (CDG) – Curadur Digidol Cyfryngau a Chynnwys**

Y math o gymhwyster: MPhil/PhD

Lleoliad: Wrecsam a Llandudno

Cyllid ar gyfer: Myfyrwyr y DU/UE

Maint y Cyllid: 80% CALl am 3 blynedd, ffïoedd RhA a 20% CALl CDG (I diwrnod/wythnos) cyflog ar gael gan y Brifysgol a MOSTYN

Oriau: Amser llawn

Dyddiad cau: 20 Rhagfyr 2016, diwedd y dydd

**Y prosiect:**

Gwahoddir ymgeiswyr am ysgoloriaeth ymchwil MPhil/PhD, a ariennir ar y cyd gan MOSTYN ac Ysgol y Celfyddydau ym Mhrifysgol Glyndŵr Wrecsam.

Mae'r ysgoloriaeth ymchwil MPhil/PhD wedi ei chynllunio i ymchwilio a nodi’r cynnwys digidol sy'n bodoli eisoes a dylunio methodoleg i adeiladu llwyfannau newydd i ddatblygu a churadu allbynnau digidol yn y dyfodol. Mae’r MPhil/PhD wedi’i ariannu’n 80% CALl (cyfwerth ag amser llawn) am 3 blynedd, ffioedd LlA a 20% cyflog CDG CALl (I diwrnod/wythnos) ar gael gan y Brifysgol a MOSTYN.

Nod y prosiect yw:

* nodi ffyrdd y mae technoleg ddigidol yn mynd y tu hwnt i strwythurau confensiynol arddangos ac ymgysylltu
* ail-asesu ymagweddau at y digidol e.e. fel rhywbeth 'ychwanegol at y brif peth'
* canfod yr effaith ar y ffordd y mae sefydliad a chynulleidfaoedd yr oriel yn ymaddasu i'r ffenomena uchod
* datblygu dealltwriaeth o gynnwys digidol sy'n bodoli eisoes o safbwynt y sefydliad a safbwynt cynulleidfa
* rhoi llinyn rhaglen ddigidol o weithgareddau ac arbrofion ar waith e.e. cychwyn preswyliadau digidol ar gyfer artistiaid a thechnolegwyr
* sefydlu sylfaen archif ac adnoddau digidol chwiliadwy a fydd yn gweithredu fel sylfaen ar gyfer ymchwil yn y dyfodol
* integreiddio cysylltiadau a dangos ymgysylltu/ymateb y gynulleidfa

Bydd yr ymchwil hwn yn adeiladu ar ôl-troed digidol presennol MOSTYN a’r sylfaen tystiolaeth sydd ar gael ar hyn o bryd o’i rhaglen o weithgareddau er mwyn ailffurfio canfyddiad a dealltwriaeth.

Bydd y prosiect yn darparu hyfforddiant ym mhob agwedd berthnasol ar y broses ymchwil.

I gael rhagor o wybodaeth am y prosiect, cysylltwch â’r Athro Alec Shepley

alec.shepley@glyndwr.ac.uk

I gael gwybodaeth am Brifysgol Glyndŵr Wrecsam a sut i wneud cais, gweler swyddi gwag yn [www.glyndwr.ac.uk/cy](http://www.glyndwr.ac.uk/cy)

Am wybodaeth am MOSTYN, gweler www.mostyn.org

**Gofynion Ymgeiswyr:**

Bydd arnoch angen:

* Llythyr eglurhaol yn nodi eich bod yn gwneud cais.
* Datganiad personol (100 gair ar y mwyaf).
* Crynodeb yn nodi pam yr ydych yn gwneud cais ac awgrym o'ch ymagwedd at y prosiect (250 gair ar y mwyaf).
* CV, gan gynnwys manylion llawn eich sgiliau (yn enwedig rhai digidol), graddau eich cwrs prifysgol, profiad ymchwil, arddangosfeydd, prosiectau, gweithgareddau curadurol, cyhoeddiadau a chyflwyniadau cynhadledd a chyflogaeth.
* Copi o dystysgrifau a thrawsgrifiadau eich gradd.
* Copi o dystysgrifau hyfforddiant iaith Saesneg (e.e. IELTS) yn achos ymgeiswyr nad ydynt yn ddefnyddwyr iaith Saesneg brodorol a sydd heb radd gan Brifysgol Brydeinig.
* Crynodeb o brosiect ymchwil y mae'r ymgeisydd wedi cyfrannu ato.
* Enwau a manylion cyswllt llawn 2 ganolwr.

**(Y cyfan mewn un pdf)**